b"\n_START_ARTICLE_\nLiu Zhiji\n_START_PARAGRAPH_\nLiu Zhiji (forenklet kinesisk: \xe5\x88\x98\xe7\x9f\xa5\xe5\x87\xa0, tradisjonell kinesisk: \xe5\x8a\x89\xe7\x9f\xa5\xe5\xb9\xbe, pinyin: Li\xc3\xba Zh\xc4\xabj\xc7\x90, Wade-Giles: Liu Chih-chi, f\xc3\xb8dt 661 i Xuzhou det som i dag er provinsen Jiangsu i Kina, d\xc3\xb8d 721) var en kinesisk historiker under Tangdynastiet._NEWLINE_Liu Zhiji la stor vekt p\xc3\xa5 objektivitet i historieskrivningen og innskrenket seg i sine verker til hovedsakelig \xc3\xa5 presentere de rene fakta. I motsetning til den tidligere kinesiske historieskrivning benyttet han ikke den fortellerstil som gjerne tok med fiksjon og personlige tolkninger._NEWLINE_I 710 kom Lius verk Sh\xc7\x90t\xc5\x8dng (\xe5\x8f\xb2\xe9\x80\x9a), som kan betraktes som verdenslitteraturens f\xc3\xb8rste refleksjon over historiografiske problemer. Her kritiserer Liu eldre historikeres stil og metode._NEWLINE_Fra 699 til sin d\xc3\xb8d i 721 virket Liu som konfuciansk l\xc3\xa6rd i datidens kinesiske hovedstad, Chang'an._NEWLINE_Hn har etterlatt seg minst tolv verker, hvorav S\xc4\x81n Ji\xc3\xa0o zh\xc5\xaby\xc4\xabng (\xe4\xb8\x89\xe6\x95\x99\xe7\x8f\xa0\xe8\x8b\xb1) med sine 1313 juan er det mest omfangsrike."